Σίκιννος (μέτοικος)

Να μην συγχέεται με τον Σίκιννο, πρόσωπο της ελληνικής μυθολογίας
Ο Σίκιννος ήταν μέτοικος (ή οικέτης) και Πέρσης ακόλουθος του Θεμιστοκλή, καθώς και παιδαγωγός των παιδιών του Αθηναίου στρατηγούΠλούταρχος, Θεμιστοκλής 12. Είναι γνωστός για την συμμετοχή του στην ναυμαχία της Σαλαμίνας.

Σύμφωνα με τον Ηρόδοτο, ο Θεμιστοκλής έστειλε τον Σίκιννο στο στρατόπεδο των Περσών, πριν την ναυμαχία της Σαλαμίνας, για να τους μεταφέρει την πληροφορία ότι ένα μέρος των Ελλήνων σκόπευαν να φύγουν από το νησίΗρόδοτος, Ουρανία 75 και επίσης του ζήτησε να μεταφέρει στον Ξέρξη ότι ήταν με το μέρος των Περσών και ότι έπρεπε να επιτεθούν στους Έλληνες για να τους καταστρέψουν όλους μαζί. Οι Πέρσες έπεσαν στην παγίδα του Θεμιστοκλή και ηττήθηκαν στην ναυμαχίαΗρόδοτος, Ουρανία 76.

Δεν είναι γνωστό ο τόπος και η ημερομηνία θανάτου του Σίκιννου, ούτε και το όνομα των γονιών του και η πόλη γέννησης του. 

Παραπομπές

Πηγές
Ηρόδοτος, Ιστορίαι (Ουρανία)
Πλούταρχος, Βίοι Παράλληλοι (Θεμιστοκλής)

κατηγορία:Πρωταγωνιστές των Περσικών Πολέμων